สวัสดีค่ะอยากสอบถามว่า เหงือบวมตรงแถวฟันกรามอะค่ะ หรือแถวฟันคุตแต่ฟันคุตไม่ได้งอกขึ้นมา อยากถามว่า เกิดจากอะไรแล้วไม่ไปหาจะหายหรือป่าวคะ
สวัสดีค่ะ การมีเหงือกบวมตรงแถวฟันกราม หรือแถวฟันคุด อาจเกิดจาก1. การอักเสบของเหงือกที่ปกคลุมฟัน โดยเกิดจากเศษอาหารที่ติดไปยังซอกเหงือก โดยเฉพาะหากมีฟันคุด ก็จะมีโอกาสติดได้ง่ายกว่าบริเวณที่ฟันปกติ เศษอาหารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา ซึ่งจะทำให้มีอาการปวดและบวม2. มีฟันคุดผุ หรือฟันซี่ที่ข้างเคียงผุ ทั้งนี้ ซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่ ซึ่งหากฟันผุลุกลามลึกไปถึงชั้นโพรงประสาทฟันจะทำให้มีอาการปวดได้และทั้งนี้ อาจเกิดจากทั้ง 2 สาเหตุร่วมกันได้ดังนั้น แนะนำควรไปพบทันตแพทย์ เพื่อทำการรักษาค่ะ หากมีฟันผุอยู่ การปล่อยทิ้งไว้ อาจทำให้ต้องสูญเสียฟันได้ ในเบื้องต้น ควรบ้วนปากด้วยน้ำผสมเกลือบ่อยๆ ค่ะ (ใช้เกลือแกงผสมกับน้ำสะอาด) และควรแปรงให้สะอาดทุกครั้งหลังทานอาหารทุกมื้อ ใช้ไหมขัดฟันอย่างน้อยวันละ 1 ครั้ง ไม่ควรทานขนมหวาน น้ำหวานเป็นประจำ ไม่อมลูกอม หรือเคี้ยวหมากฝรั่งที่มีน้ำตาล เป็นต้น